OpenLLM-France/wikimedia huggingface dataset:
# Cuscús comú septentrional

El cuscús comú septentrional (Phalanger orientalis) és una espècie de marsupial de la família dels falangèrids. Viu a Indonèsia, Papua Nova Guinea i Salomó.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 47. ISBN 0-801-88221-4. (anglès)
* ↑ Leary, T.; Singadan, R.; Menzies, J.; Helgen, K.; Wright, D.; Allison, A.; Hamilton, S.; Salas, L.; Dickman, C. Phalanger orientalis. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Datta (poble)

* Per a altres significats, vegeu «Datta».
Datta (en rus: Датта) és un poble del krai de Khabàrovsk, a Rússia, que el 2012 tenia 658 habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Datxa

Una datxa (en rus дача) és una casa de camp russa. Generalment als voltants d'una ciutat, pertany habitualment a una família urbana, i s'usa estacionalment. Es va posar de moda entre la classe mitjana russa des de principis del segle xx.
Solen ser petites, fins i tot poden ser cabanes de fusta que tan sols s'usen a l'estiu, quan cedeix el fred de l'hivern. També pot tractar-se de casals de diverses plantes amb nombroses comoditats.
A Rússia existeix tota una "cultura de la datxa", ja que moltes persones prenen com a afició tenir cura de la cabana i el jardí. L'hort és una part fonamental de la datxa, l'urbanita duu a la pràctica el cultiu d'aliments sans. A principis del segle XXI prop de 30 milions de ciutadans russos posseïen una datxa.
Sovint les datxes s'associen amb la pràctica a l'antiga Unió Soviètica d'assignar a alguns membres destacats de la societat comunista una datxa.
# Creu de la Santa Missió de Santa Fe

Creu de la Santa Missió és una creu monumental de Santa Fe, municipi de les Oluges, a la Segarra inclosa en l'Inventari del Patrimoni Arquitectònic de Catalunya.

## Descripció

Creu situada en una cruïlla de camins dins el poble de Santa Fe, en record a la presència de la "Santa Missió". Trobem un pedestal monolític de base octogonal sobre una doble graonada, també de base octogonal, reaprofitats d'una antiga creu de terme d'entre els segles XVII i xviii. Per damunt d'aquesta estructura, es recolza un fust de base rectangular, amb la creu decorada als extrems a la seva part superior, formant una sola peça de formigó.

## Notícies històriques

Aquesta creu es pot situar entre les anomenades "Santes Missions", amb les que es volia reforçar la fe dels habitants de la zona. Es realitzaven diversos actes dirigits per congregacions com la dels missioners del Pare Claret que duraven entre un i tres dies i que incloïen un viacrucis, una missa, una processó i com a recordatori s'aixecava una creu en algun lloc destacat del poble.

## Referències

* 1 2 «Creu de la Santa Missió». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 17 setembre 2014].
# David Jofresa i Sarret

David Jofresa Sarret, (Barcelona, 24 de setembre de 1995) és un jugador de bàsquet català que juga en la posició de base. Pertany a la nissaga dels Jofresa, jugadors destacats del basquetbol català.
David Jofresa va jugar amb Catalunya i en categories de mini-basket. Es formà en el planter del Joventut de Badalona, aconseguint una Minicopa del Rei i dos Campionats d'Espanya de clubs en categoria infantil i cadet. En categoria júnior jugà al Club Bàsquet l'Hospitalet i posteriorment, competí amb el Club Bàsquet Villarrobledo de la lliga EBA. El 2015, signa amb el Bàsquet Club Andorra per convertir-se al tercer base de l'equip i jugar també amb el segon equip andorrà. Serà la seva primera experiència en la Lliga Endesa. L'agost del 2016 fitxa pel ICL Manresa per jugar a l'equip vinculat del BC Martorell.

## Referències

* ↑ David Jofresa vol créixer com a jugador amb el CB Villarrobledo
* ↑ David Jofresa serà del MoraBanc Andorra
* ↑ AGUT, Jordi «L'ICL Manresa inicia el camí amb una plantilla reformada i la necessitat de reinventar-se». Regió 7, 17-08-2016.

## Enllaços externs

* Fitxa en Feb.es
# David John Astley

David John "Dai" Astley (11 d'octubre de 1909 - 7 de novembre de 1989) fou un futbolista gal·lès de la dècada de 1930.
Pel que fa a clubs, defensà els colors de Merthyr Town, Charlton, Aston Villa, Derby County, Blackpool i Metz, després de la Guerra Mundial. Amb l'Aston Villa marcà 92 gols en 165 partits.
Fou 13 cops internacional amb la selecció de Gal·les amb la que marcà 12 gols.
Posteriorment fou entrenador a clubs com l'Inter de Milà.

## Referències

* ↑ Joyce, Michael. Football League Players' Records 1888 to 1939. Soccerdata, 2004. ISBN 1-899468-67-6.
* ↑ Sweet, Philip. Merthyr Town A.F.C. 1908-1934 A history. T.T.C Books, 2007. ISBN 0-9539376-3-1.
* ↑ Calley, Roy. Blackpool A Complete Record 1887-1992. Breedon Books, 1992. ISBN 1-873626-07-X.
* ↑ Perfil a playerhistory.com
* ↑ «1930's Month: When Wales Ruled Britannia». The Equaliser, 25-01-2011. Arxivat de l'original el 25 de setembre 2011. [Consulta: 9 agost 2011].
* ↑ «Profilo da allenatore». archivio.inter.it.
# Csaba Sógor

Csaba Sógor (12 de maig de 1964) és un polític romanès i membre del Parlament europeu, representant la minoria hongaresa. També forma part de la Unió Democràtica de Hongaresos de Romania. És el candidat al Parlament europeu del Partit Popular Europeu (EPP).

## Referències

* ↑ «Csaba SÓGOR». europarl.europa.eu. Parlament Europeu. [Consulta: 10 febrer 2017].
# Csakan

El csakan, també anomenat "flauta de bec romàntica" és un instrument de vent fusta que va ser força popular a Viena, Hongria i Eslovàquia a principis del segle xix. És bàsicament una flauta de bec amb claus i s'atribueix la seva creació al constructor de Budapest Anton Herberle, que en fou també el principal intèrpret durant la dècada de 1810 oferint concerts a diversos llocs.
La seva forma original era cilíndrica, però a partir de 1820 n'apareixen alguns que adopten la forma d'un oboè. Aquesta nova versió del csakan fou la utilitzada per un altre virtuós de l'instrument anomenat Ernst Krähmer.
El so greu i delicat del csakan enriqueix la família de les flautes de bec. La seva llargada fa que també fos conegut com a "flauta-bastó" i solia ser utilitzat com a tal per a fer passejades al camp i gaudir de la música en els moments de repòs. Es creu que el mateix Beethoven tenia un csakan i el feia servir sovint.

## Àudios

Es pot escoltar el so del Csakan en aquests enllaços:
* Antonio Diabelli: Tema "Soave con forto“ fde l'opera Zelmira amb 2 variations interpretat per Nik Tarasov Arxivat 2021-07-19 a Wayback Machine.
* Ernest Krähmer: Divertimento op.4 no.9 interpretat per Nik Tarasov Arxivat 2016-12-25 a Wayback Machine.

## Referències

* ↑ «eloifuguet.com | Flauta de bec». [Consulta: 1r gener 2021].
* 1 2 «Csakan – the recorder from the 19th century». Arxivat de l'original el 2021-07-13. [Consulta: 1r gener 2021].
* ↑ Bonn, Beethoven-Haus; Czakan, Stockflöte. «Stockflöte, Czakan» (en alemany). [Consulta: 1r gener 2021].
# Cuaespinós de Bolívia

El cuaespinós de Bolívia (Cranioleuca henricae) és una espècie d'ocell pertanyent a la família Furnariidae, el qual fou descobert per a la ciència l'any 1993.

## Descripció

* Fa 14,5 cm de llargària total.
* Les potes i els peus són de color groc i oliva.
* Bec rosenc.
* El seu cant es compon de cançons curtes i llargues que tenen una durada de fins a 13,5 segons.

## Hàbitat

Viu al sotabosc dels boscos situats entre 1.800 i 3.300 m d'altitud.

## Distribució geogràfica

És un endemisme de les valls àrides dels vessants orientals dels Andes, a l'oest de Bolívia (Cochabamba i La Paz).

## Estat de conservació

Hom calcula que n'hi ha només entre 1.000 i 2.499 exemplars repartits en una àrea de 3.000 km². Les seues principals amenaces són la destrucció i degradació del seu hàbitat, la tala d'arbres per obtindre'n llenya, el incendis, la sobrepastura de les cabres, la desaparició de la flora local i les plantacions d'eucaliptus.

## Referències

* ↑ «Cuaespinós de Bolívia». Cercaterm. TERMCAT, Centre de Terminologia. Rev. 29/04/2021(català)
* ↑ The Taxonomicon (anglès)
* 1 2 3 4 BirdLife International Arxivat 2009-01-03 a Wayback Machine. (anglès)
* ↑ Lowen, J. C. i Kennedy, C. P., (1999). Notes on scarce species in La Paz department, Bolivia. Cotinga 12: 82.
* ↑ Herzog, S. K., Fjeldså, J., Kessler, M. i Balderrama, J. A., (1999). Ornithological surveys in the Cordillera Cocapata, depto. Cochabamba, Bolivia, a transition zone between humid and dry intermontane Andean habitats. Bull. Brit. Ornithol. Club 119: 162-177.
* ↑ The Internet Bird Collection (anglès)
* ↑ IUCN (anglès)
* ↑ Conservación de Aves en Bolivia - Armonia Arxivat 2010-08-22 a Wayback Machine. (castellà)

## Bibliografia

* Dickinson, E.C. (ed.), 2003. The Howard & Moore Complete Checklist of the Birds of the World. 3a edició. Christopher Helm, Londres: 1-1039.

## Enllaços externs

* BioLib (anglès)
* Bird Bolivia (anglès)
# Cuaespinós de Candé

El cuaespinós de Candé (Synallaxis candei) és una espècie d'ocell de la família dels furnàrids (Furnariidae).
Habita la vegetació baixa i zones amb cactus o arbusts de les terres baixes fins als 1100 m al nord-est de Colòmbia i nord-oest de Veneçuela.

## Referències

* ↑ «Cuaespinós de Candé». Cercaterm. TERMCAT, Centre de Terminologia. Rev. 29/04/2021(català)
# Cunelières

Cunelières és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 260 habitants.

## Geografia

Se situa a la vora d'un petit riu anomenat Saint Nicolas que neix al massís dels Vosges. Es troba a 12 km de Belfort, capital del departament.

## Demografia

Evolució demogràfica :
| 1803 | 1962 | 1968 | 1975 | 1982 | 1990 | 1999 | 2006 |
| 110 | 77 | 94 | 116 | 157 | 204 | 229 | 260 |
# Cucut formiguer barrat

El cucut formiguer barrat (Neomorphus radiolosus) és una espècie d'ocell de la família dels cucúlids (Cuculidae) que habita la selva humida del sud-oest de Colòmbia i nord-oest de l'Equador.
# Cucut koel de Nova Guinea

El cucut koel de Nova Guinea (Eudynamys orientalis) és una espècie d'ocell de la família dels cucúlids (Cuculidae) que habita la selva, bosc, conreus i ciutats de les Moluques, Nova Guinea, illes Bismarck, illes Salomó, i nord i est d'Austràlia.
# Dasyloricaria tuyrensis

Dasyloricaria tuyrensis és una espècie de peix de la família dels loricàrids i de l'ordre dels siluriformes.
Poden assolir 35,5 cm de longitud total. És un peix d'aigua dolça i de clima tropical de la conca del riu Tuira (Panamà) a Centreamèrica.

## Referències

* 1 2 3 Sa-a, Pascualita; Garilao, Cristina V. «Dasyloricaria tuyrensis (Meek & Hildebrand, 1913)» (en anglès). FishBase.
* ↑ Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, Edipucrs.
# Diada de Sant Fèlix 2013

La diada castellera de Sant Fèlix del 2013 tingué lloc el divendres 30 d'agost del 2013 a la plaça de la Vila de Vilafranca del Penedès. Les quatre colles participants van ser els Castellers de Vilafranca, la Colla Joves Xiquets de Valls, els Minyons de Terrassa i la Colla Vella dels Xiquets de Valls.
Fou una diada especialment important per a la colla dels Castellers de Vilafranca, perquè aconseguiren descarregar un 3 de 10 amb folre i manilles per primera vegada com a colla i per tercera vegada a la història del món casteller. L'actuació de tres castells i pilar feta per aquesta colla es convertí en la millor actuació mai feta per una colla castellera.

## Sorteig d'ordre d'actuació

El 13 d'agost del 2013 va celebrar-se el sorteig per decidir l'ordre d'actuació de les quatre colles a la diada de Sant Fèlix. L'acte va tenir lloc a l'auditori del Vinseum de Vilafranca del Penedès i va comptar amb la participació dels administradors de la Festa Major de Vilafranca del Penedès i els caps de colla de les formacions que hi participaran: Pere Almirall, dels Castellers de Vilafranca; Manel Urbano, de la Colla Vella dels Xiquets de Valls; Jordi Guasch, de la Colla Joves Xiquets de Valls; i Màrius Boada, dels Minyons de Terrassa.

## Colles participants i castells assolits

* Resultat
* Descarregat (D)
* Carregat (C)
* Intent (I)
* Intent desmuntat (ID)
| Ordre | Colla | 1a ronda | 2a ronda | 3a ronda | Ronda de repetició | Ronda de pilars |
| 1rs | Castellers de Vilafranca | 1800 4de9fa | 2420 3de10fm | 2315 4de9sf | — | 1605 Pde8fm |
| 2ns | Colla Joves Xiquets de Valls | 1110 3de9f | 1740 5de9f | 1055 4de9f | — | 3 0160 Pde5 |
| 3rs | Minyons de Terrassa | 1330 2de9fm(c) | 1110 3de9f | 0920 4de9f(c) | — | 2 0160 Pde5 |
| 4ts | Colla Vella dels Xiquets de Valls | 1110 3de9f | 1330 2de9fm(c) | 0920 4de9f(c) | — | 1395 Pde8fm(c) |
* Llegenda: (f) folre, (sf) sense folre, (m) manilles, (a) amb l'agulla.

## Referències

* ↑ «Els Castellers de Vilafranca fan la millor actuació de la història dels castells». VilaWeb, 30-08-2013 [Consulta: 30 agost 2013].
* ↑ Garcia, Vicenç «Els Castellers de Vilafranca obriran plaça a la diada de Sant Fèlix». La Vanguardia, 13-08-2013 [Consulta: 30 agost 2013].

## Enllaços externs

* Fitxa de la diada de Sant Fèlix del 2013 (Coordinadora de Colles Castelleres de Catalunya)
* Diada de Sant Fèlix 2013 a YouTube (del programa Quarts de nou de TV3)
# Daley Thompson

Francis Morgan Oyodélé Thompson (Londres, 30 de juliol de 1958), més conegut com a Daley Thompson, fou un decatleta campió olímpic i mundial, a més de rècord del món de la prova.

## Biografia

Fill de pare nigerià i mare escocesa, Daley Thompson va créixer a la ciuatat de Londres. Començà practicant el futbol i les curses de velocitat, però es passà al decatló, on es convertiria en un dels més destacats de tots els temps. Les seves marques, juntament amb el seu caràcter bromista i de vegades polèmic, el van convertir en un personatge molt popular i van revitalitzar la prova del decatló per al gran públic. El 1983 Thompson fou nomenat Oficial de l'Orde de l'Imperi Britànic i ascendit a Comandant l'any 2000.

### Carrera esportiva

Debutà en els Jocs Olímpics en Montreal 1976. Encara que era molt jove, va acabar en la divuitena posició. El 1978 va començar a destacar internacionalment en proclamar-se campió de la Commonwealth i segon d'Europa.
Va arribar als Jocs Olímpics de Moscou 1980 després d'un any lesionat. Malgrat que el boicot va restar competitivitat a la prova, Thompson tenia ja el rècord del món aconseguit aquell mateix any. La victòria olímpica, juntament amb les del campionats del món (en la seva primera edició), d'Europa i la Commonwealth el van convertir en un decatleta pràcticament imbatible. No obstant això, Jürgen Hingsen va superar el seu rècord del món el 1983.
Els dos decatletes europeus van disputar una competició molt disputada a Los Angeles. Després de set proves molt disputades, Thompson es va assegurar la medalla d'or amb el salt amb perxa i el llançament de javelina. Amb els 1.500 m per disputar, el britànic necessitava córrer per sota de 4:34.98. Quan semblava que ho podia aconseguir, va quedar-se a tan sols dues centèsimes de segon, pel que es va quedar a un punt del rècord. Però una revisió de la foto-finish del 100 m tanques va rebaixar el seu temps a 13.33, el que li donava el punt necessari per a igualar la marca de Jürgen Hingsen. Dos anys després, les puntuacions del decatló foren canviades, el que li donà una estratosfèrica marca de 8.847 punts. Aquest rècord mundial va durar vuit anys, fins que Dan O'Brien el superà en 1992, i l'olímpic vint, fins a la marca de Roman Šebrle en Atenes.
Al Campionat Mundial de Roma 1987 Thompson va quedar en una decebedora novena posició. Fins llavors portava dotze victòries consecutives, des de 1979. Després d'una lesió, va participar a Seül el 1988. Va quedar en quarta posició, però ja mai més no va apropar-se al seu nivell anterior, fins a la seva retirada el 1992.

## Enllaços externs

* (anglès) IAAF, perfil de Daley Thompson
# The Beaten Path (pel·lícula de 1913)

The Beaten Path és una pel·lícula muda dramàtica de l'Éclair American escrita i dirigida per Oscar A.C. Lund i protagonitzada per ell mateix, Barbara Tennant i Alec B. Francis. La pel·lícula, de tres bobines, es va estrenar el 20 d’agost de 1913.

## Argument

Randolph Thorne i G.E. Lacelles Hall, són dos cavallers que són veïns. Es produeix una baralla per la línia divisòria de les seves finques, Thorne mostra un paper davant la cara de Hall i el seu fill, Arnold, el qual, segons ell, demostrarà que té raó en la seva disputa. Això provoca un daltabaix en Hall i el seu fill decideix robar-li aquell document. Aquella nit, en robar-lo es descobert per Thorne que el segueix fins a casa seva. Hall, sentint-se culpable de la situació del seu fill, s'ofereix a ser arrestat i el condueixen a la presó. El seu empresonament provoca la seva mort. Això provoca un gran dolor a Chester Thorne, que havia fet el que va poder perquè el seu pare no prengués mesures tan dràstiques, i també a Barbara, la bella filla immadura de Lacelles Hall, que feia un temps que no el visitava. L'acció de Thorne també va fer que Caspar Black i Barbara acabin el seu prometatge i també que el germà de Barbara marxi al nord-oest per oblidar els fets.
Passen alguns anys abans que Barbara s’aventuri a sortir de casa seva. Un dia, la seva minyona Laura la convenç perquè surti a fer una mica d’exercici jugant a tennis. En llençar pilota falla i aquesta toca Randolph Thorne a l’ull mentre aquest està assegut llegint un diari de la família que data del 1600. Ella recupera la pilota, es disculpa. Chester queda impressionat i decideix que l’ha de tornar a veure. Quan torna a casa, Barbara s’estira al llit enfadada d’haver oblidat el pare ni que sigui per un moment i aleshores té una aparició en la que ell li demana que llenci el diari de la família que data del 1700 i que cerqui la felicitat. Ella el llença per la finestra i va cau davant de Chester que passava per casualitat. El recull i deixa a Barbara el seu diari familiar. Cadascun llegeix el de l’altre amb interès. Temps després Chester la convida a un ball, on retroba Caspar Black que explica tothom que és la filla d'un condemnat. Chester va a ajudar-la però ella li diu que el seu pare és el culpable dels problemes de la seva família. Ella marxa corrents i a la sortida xoca contra Black que cau per les escales i mor. Per evitar que Barbara sigui declarada culpable ell deixa la seva targeta i un guant al costat del mort. Després abandona la casa i marxa cap a l’Oest on acaba morint per culpa d’un incendi. Barbara també acaba morint.

## Repartiment

* Oscar A.C. Lund (Chester Randolph Thorne)
* Barbara Tennant (Barbara Lacelles Hall)
* Alec B. Francis (Randolph Thorne)
* Julia Stuart (Mrs. Thorne)
* Will E. Sheerer (George Edward Lacelles Hall)
* Hector Dion (l’home mort)

## Referències

* 1 2 «American The Beaten Path (three parts)». Moving Picture News VIII, 6, 9 d’agost 1913, pàg. 25-26.
* ↑ «Complete record of current films». Motography X, 4, 23 d’agost 1913, pàg. 154.
# Lempo

Lempo és una mena de dimoni del folklore i la mitologia finesos. Lempo és el déu de l'amor i la fertilitat en la mitologia finesa.
Després de l'arribada del cristianisme a Finlàndia, la reputació de Lempo va empitjorar: en el folklore generalment se'l presenta com un esperit erràtic, ja que l'amor pot ser capritxós, fins i tot perillós, i fins i tot podria prendre el control d'un ésser i convertir-lo en destrucció.
Lempo va fer caure l'heroi Väinämöinen amb l'ajuda de les seves dues cohorts dimonis, Hiisi i Paha.
Les paraules "lempo" i "hiisi" també s'utilitzen com a juraments molt suaus en finès. Piru és una paraula una mica més forta.

## Referències

* ↑ «47171 Lempo (1999 TC36)» (en anglès). Minor Planet Center. [Consulta: 9 octubre 2017].

## Vegeu també

* 47171 Lempo, planeta menor.

## Enllaços externs

* El glossari de Kalevala (anglès)
* Taivaannaula: Lempo (en finès)
# Fasis

«Fasis» té aquests significats:
* Biografies: Fasis (pintor), pintor grec
* Toponímia:
** Riu Fasis (Phasis) a Còlquida
** Fasis (Còlquida), ciutat a Còlquida
# Truita a la francesa

La truita a la francesa és la truita d'ous que un cop quallat l'ou es deixa tal qual o es farceix. El farcit es pot posar amb l'ou quallat per una banda just abans de plegar-la, o amb les dues bandes quallades i llavors farcir-la i plegar-la. Es sempre una truita plegada. I el farcit queda més o menys integrat si es posa amb el quallat a una cara o després de quallar-la a les dues. Tradicionalment es diu truita a la francesa a la que és plegada sense farciment. Però si el farciment es posa al plegat també és una truita a la francesa, en oposició a la truita a la espanyola, en que l'ou es barreja amb el farciment, i per acabar de coure-la cal tombar la truita
# 456

El 456 (CDLVI) fou un any de traspàs començat en diumenge del calendari julià.

## Esdeveniments

* Els visigots sota el rei Teodoric II, per ordres d'Avitus, envaeixen Hispania amb un exèrcit de burgundis, francs i gots, dirigit pels seus reis Khilperic I i Gondioc. Derroten els sueus sota el rei Requiari al riu Orbigo, prop d'Astorga (Gal·lècia); la qual cosa trenca el poder dels sueus.

## Referències

* ↑ Espinar Moreno, Manuel. Textos sobre los pueblos germánicos e Hispania visigoda hasta Leovigildo I. Periodo Arriano. Educatori, 2008. ISBN 978-84- 92483-47-1.
# Arnadí

L'arnadí o carabassa santa és un dolç valencià d'origen àrab que es fa de carabassa i/o moniato cuits al forn, escorreguts després i pastats amb sucre, canella, ametles i pinyons i tornat a rossejar al forn tradicionalment en cassoles de fang.
Anomenat caramull a Tavernes de la Valldigna, és molt comú a la regió de les Comarques Centrals, sobretot al sud de la Ribera del Xúquer i la Costera i especialment a la ciutat de Xàtiva, d'on sembla originari. Tradicionalment, en aquesta ciutat es menja per Setmana Santa.

## Referències

* ↑ «Simat manté ben arrelada la tradició de l'arnadí». Diari Serpis, 22-03-2016. [Consulta: 22 març 2016].
* ↑ «#EnRuta: Nosaltres els valldignencs». Sonsdexaloc.cat, 16-03-2013. Arxivat de l'original el 2015-04-04. [Consulta: abril 2015].
* ↑ «Pàgina oficial del turisme de la Província de València sobre la gastronomia de la Ribera Baixa». Arxivat de l'original el 2009-03-08. [Consulta: 24 febrer 2009].
Gastronomia dels territoris catalanoparlants :
Companatges i condiments :